# Latvijas reģioni un pilsētas

## Administratīvais iedalījums

Latvijas Republiku iedala šādās administratīvajās teritorijās:

1. apriņķos;
2. republikas pilsētās;
3. novados.

Novada teritoriju iedala šādās vienībās:

1. novada pilsētās;
2. novada pagastos.

Latvijas Republikā ir šādas apdzīvotās vietas:

1. pilsētas;
2. ciemi;
3. viensētas.

Pēc 2009. gadā valstī pabeigtās administratīvi teritoriālās reformas Latvijā ir izveidoti 5 reģioni: Rīgas, Kurzemes, Vidzemes, Zemgales un Latgales; simt desmit novadi un septiņdesmit sešas pilsētas, no kurām 9 pilsētas – Rīga, Daugavpils, Jelgava, Jūrmala, Jēkabpils, Liepāja, Rēzekne, Valmiera un Ventspils ir republikas nozīmes pilsētas.

## Vēsturiskie novadi

Mūsdienās izveidotie reģioni nesakrīt ar vēsturiski – etnogrāfiskajiem Latvijas reģioniem/novadiem.

Kā stāsta „Latviešu Indriķa Hronika”, 13. gs. Latvijas teritorijā bijuši 5 novadi: Latgale, Zemgale, Kurzeme, Līvu zeme un Sēlija. Katra novada nosaukums bija saistīts ar to cilti, kura tur senlaikus dzīvojusi.

Līdz 2009. gadam vēstures un valsts attīstības gaitā to skaits samazinājās līdz 4 novadiem: Vidzeme, Kurzeme, Zemgale un Latgale.

Lai gan pēc teritorijas jaunizveidotie reģioni nesakrīt ar vēsturiskajiem novadiem, tomēr katrs no tiem ir saglabājis savas īpašās atšķirības – savdabīgos kultūras elementus (valodas dialektu, māju uzbūvi, tērpus un dziesmas).

# Reģioni

## RĪGAS reģions

Rīgas reģions atrodas Latvijas centrālajā daļā. un tā centrs ir Latvijas valsts galvaspilsēta Rīga.

Rīga atrodas Baltijas jūras Rīgas jūras līča dienvidu piekrastē. Pilsētai cauri tek Latvijas lielākā upe – Daugava. Rīgu 1201. gadā dibināja vācu tirgotāji, un tā ir bijusi Hanzas pilsēta.



Rīgas reģiona teritorijā ietilpst – Ādažu, Alojas, Babītes, Baldones, Carnikavas, Engures, Garkalnes, Ikšķiles, Inčukalna, Jaunpils, Kandavas, Krimuldas, Ķeguma, Ķekavas, Lielvārdes, Limbažu, Mālpils, Mārupes, Ogres, Olaines, Ropažu, Salacgrīvas, Salaspils, Saulkrastu, Sējas, Siguldas, Stopiņu un Tukuma novadi.

Rīgas reģiona 6 lielākās pilsētas ir Rīga, Jūrmala, Tukums, Ogre, Sigulda un Limbaži.

## Kurzemes reģions

Kurzemes reģions atrodas Latvijas rietumos, un to apskalo Rīgas jūras līcis un Baltijas jūra.



kurzemes plānošanas reģionā ietilpst ventspils, aizputes, alsungas, brocēnu, dundagas, durbes, grobiņas, kuldīgas, mērsraga, nīcas, pāvilostas, priekules, rojas, rucavas, saldus, skrundas, talsu, mērsraga un vaiņodes novadi.

Lielākās Kurzemes pilsētas ir Liepāja, Ventspils, Saldus, Kuldīga un Talsi.

## Vidzemes reģions

Vidzeme atrodas Latvijas ziemeļaustrumos un robežojas ar Igauniju un Krieviju.

Vidzemes lielākas upes un ezeri – Gauja, Salaca, Aiviekste, Lubāns, Burtnieks un Alūksnes ezers.



Vidzemes plānošanas reģiona teritorijā ietilpst: Alūksnes, Amatas, Apes, Beverīnas, Burtnieku, Cēsu, Cesvaines, Ērgļu, Gulbenes, Jaunpiebalgas, Kocēnu, Līgatnes, Lubānas, Madonas, Mazsalacas, Naukšēnu, Pārgaujas, Priekuļu, Raunas, Rūjienas, Smiltenes, Strenču, Valkas, Varakļānu un Vecpiebalgas novadi.

Vidzemes 6 lielākās pilsētas ir: Valmiera, Cēsis, Madona, Gulbene, Alūksne un Valka.

## Zemgales reģions

Zemgales reģions atrodas Latvijas centrālajā daļā uz dienvidiem no Rīgas. Zemgale izvietojusies gar Latvijas – Lietuvas valstu robežu un robežojas ar pārējiem 4 reģioniem: Latgales, Vidzemes, Rīgas un Kurzemes. Tā centrālā daļa atrodas Zemgales līdzenumā.



zemgales plānošanas reģionā ietilpst aizkraukles, skrīveru, jaunjelgavas, kokneses, neretas, pļaviņu, bauskas, rundāles, iecavas, vecumnieku, dobeles, auces, tērvetes, jelgavas, ozolnieku, jēkabpils, aknīstes, krustpils, salas un viesītes novadi.

Zemgales lielākās pilsētas: Aizkraukle, Bauska, Dobele, Jelgava un Jēkabpils.

## Latgales reģions

Latgale robežojas ar Krievijas Federāciju, dienvidaustrumos ar Baltkrievijas Republiku, un dienvidos ar Lietuvas Republiku. Latgali no Sēlijas atdala Daugava, un no Vidzemes – Aiviekste un Pededze.



latgales plānošanas reģionā ietilpst aglonas, baltinavas, balvu, ciblas, dagdas, daugavpils, ilūkstes, kārsavas, krāslavas, līvānu, ludzas, preiļu, rēzeknes, riebiņu, rugāju, vārkavas, viļakas, viļānu un zilupes novadi.

Latgales 6 lielākās pilsētas ir Daugavpils, Rēzekne, Krāslava, Preiļi, Balvi un Ludza.

# Izmantotie avoti

Administratīvo teritoriju un apdzīvoto vietu likums. [tiešsaiste]. – [Atsauce 1.03.2016] Pieejams: <http://likumi.lv/doc.php?id=185993>

Visit Latvia. [tiešsaiste]. – [Atsauce 1.03.2016] Pieejams: <http://www.visitlatvia.lv/lv/latvijas-regioni-pilsetas>

pilsetas.lv. [tiešsaiste]. – [Atsauce 1.03.2016] Pieejams: [http://www.pilsetas.lv/latvijas\_regioni#](http://www.pilsetas.lv/latvijas_regioni)

Vidzemes tūrisma asociācija. [tiešsaiste]. – [Atsauce 1.03.2016] Pieejams: <http://www.vidzeme.com/>

Latgales reģiona portāls. [tiešsaiste]. – [Atsauce 1.03.2016] Pieejams: <http://www.latgale.lv/lv/about/summary>

**Saturs**

[Latvijas reģioni un pilsētas 1](#_Toc444617811)

[Administratīvais iedalījums 1](#_Toc444617812)

[Vēsturiskie novadi 1](#_Toc444617813)

[Reģioni 2](#_Toc444617814)

[Izmantotie avoti 5](#_Toc444617820)

**Priekšmetu rādītājs**